Патоказ за реформа на јавната администрација

*Ве молиме следете ги* ***прашањата*** *во соодветните* ***области и подобласти****.*

*Во поглед на предизвиците утврдени во скрининг-процесот,* ***ве молиме направете приоритет и редослед на клучните активности со јасни временски рамки за тоа што останува да се направи во реформскиот процес****. Ако одредени чекори се веќе исполнети, преминете на следната колона или подобласт.*

*Патоказот е* ***ориентиран кон иднината и се надоврзува на скрининг-процесот****. Затоа, нема потреба да се обезбеди приказ на статусот или гап анализа. Ве молиме наведете ги само главните реформски активности што ќе следат.*

*Особено,* ***во поглед на скрининг-процесот****, ве молиме разгледајте ги, како релевантни,* ***следните прашања****:*

* ***СТРАТЕШКА/ЗАКОНОДАВНА/ИНСТИТУЦИОНАЛНА РАМКА:***

*Ве молиме прикажете го вашиот план со* ***клучни активности*** *и* ***временски рамки****:*

*1. за* ***решавање*** *на* ***недостатоците*** *поврзани со* ***стратешката/законодавната рамка****.*

*2. за* ***решавање*** *на* ***недостатоците*** *поврзани со* ***институционалната рамка****, вклучувајќи и преку обезбедување* ***јасна дефиниција за улогата*** *на одговорните институции и, каде што е релевантно, нивна* ***координација****.*

*3. за* ***решавање*** *на* ***потенцијалните предизвици и сите ризици од заостанување***

* ***ИМПЛЕМЕНТАЦИЈА И ИНСТИТУЦИОНАЛЕН КАПАЦИТЕТ***

*Ве молиме прикажете го планот со* ***клучни активности*** *и* ***временски рамки****:*

*4. да се* ***осигури соодветен институционален капацитет*** *за ефективно* ***спроведување и надзор*** *[****а особено ефективно функционирање на правосудниот систем****]. Ве молиме* ***наведете податоци****.*

*5. да се* ***осигури соодветно спроведување на правото на ЕУ и европските стандарди*** *во оваа област. Ве молиме* ***наведете податоци****.*

*6. да се одговори на* ***потенцијалните предизвици и сите ризици од заостанување****.*

* ***ФУНКЦИОНИРАЊЕ НА ЈАВНИТЕ ИНСТИТУЦИИ И ПЕРФОРМАНСИ***

*Ве молиме прикажете го планот со* ***клучни активности*** *и* ***временски рамки****:*

*7. да се* ***осигури дека воспоставените институции и механизми функционираат добро****.*

*8. да се* ***осигури дека во случај на индивидуална или институционална неусогласеност со законодавството****, постои* ***ефикасен и институционален систем на правна заштита****.*

*9. да се одговори на* ***потенцијалните предизвици и сите ризици од заостанување****.*

***Сите законодавни мерки и мерки за спроведување, како и перформансите треба да бидат во согласност со релевантното право на ЕУ и европските стандарди****.* ***Евиденцијата*** *на спроведувањето треба да биде конзистентна и на крајот да обезбедува трајно зацврстување на владеењето на правото.* ***Правото на ЕУ континуирано се развива*** *и ги вклучува: содржината на* ***Договорите на ЕУ****; секое* ***законодавство усвоено за примена на тие договори и судската практика развиена од Судот на правдата на Европската Унија****;* ***декларации и резолуции усвоени од ЕУ; мерки во областа на заедничката надворешна и безбедносна политика, правда и внатрешни работи; меѓународни спогодби што ги склучува ЕУ и спогодби склучени меѓу самите земји членки во однос на активностите на ЕУ.******Земјите кандидати мора да го инкорпорираат правото на ЕУ во нивниот национален правен поредок до датумот на нивното пристапување кон ЕУ и се обврзани да го применуваат од тој датум****.*

***Европските стандарди се однесуваат на меѓународните и европските регионални стандарди во областа на демократијата, владеењето на правото и фундаменталните права, а особено на судската практика на Европскиот суд за човекови права и стандардите и препораките на надлежните тела на Советот на Европа, особено вклучувајќи ги Европската комисија за демократија преку правото (Венецијанска комисија) и Групата на држави против корупцијата (ГРЕКО).***

*Ве молиме* ***посветете внимание на унапредувањето на интегритет и на спречувањето и борбата против корупцијата*** *како мултидисциплинарни теми на кои треба да им се даде приоритет и да се преструктуираат во сите сектори.*

***Патоказот*** *треба да ги насочува пошироките постојани напори во областите на владеење на правото и* ***доследно да се одразува и поддржува од релевантните стратешки рамки на земјата****.*

|  |  |  |  |
| --- | --- | --- | --- |
| 1. ***Развој и координација на политики***    1. *Планирањето на политиките и буџетите се усогласени;* | Да се осигури дека **активностите во Акцискиот план 2027-2030 за спроведување на Стратегијата за РЈА** се соодветно пресметани и изворите на средствата за тие мерки се идентификувани за да се избегнат празнините во финансирањето на планираните мерки. (2026 година) | Новиот реструктуиран Секретаријат за РЈА, со членови од ГО, преку препораки и мислења на професионално и техничко ниво обезбедува поддршка на Советот за РЈА во спроведувањето и следењето на РЈА (2024 година)  Со цел да се зајакне целокупната координација и следење на целата агенда за РЈА, МИОА ќе ги зајакне **внатрешните капацитети на Одделението за РЈА преку 2 нови вработувања и 2 унапредувања до 2024 година, имајќи предвид дека** во моментов се предвидени 12 работни места, а само 6 се пополнети ( 2024).  За осигурување поблиска и поредовна дискусија за прашањата за спроведување со другите клучни институции, организациското Одделение за реформи на јавната администрација во МИОА ќе развие механизам за следење со табела за рано предупредување за спроведување на Акцискиот план на Стратегијата за РЈА и ќе осигури редовни состаноци со мрежата на лица за контакт за РЈА од релевантните институции и соработка со сите учесници во процесот на РЈА. (2024 година) | Деполитизирана, ефикасна, ефективна и одговорна јавна администрација која обезбедува висококвалитетни политики и лесно достапни услуги за граѓаните и деловните субјекти (2030 година)  Советот за РЈА и Советот на УЈФ одржуваат **редовни два состаноци годишно** за да ги поддржат заклучоците од СГ-РЈА и Дијалогот за политиките за УЈФ и последователно ќе го следат нивното спроведување. |
|  | Усогласување на Методологијата за стратегиско планирање и подготовка на Годишната програма за работа на Владата со новиот Закон за буџети за да се осигури конзистентен пристап во планирањето на јавните политики и Буџетот и да се подобри системот на среднорочно стратегиско планирање. (2024 година) | Подобрување **на централните координативни капацитети**, особено преку зајакнување на улогата на Генералниот секретаријат за да се осигури дека може правилно да ја извршува својата функција за координација и контрола на квалитетот. (2024 година)  Да се осигури дека назначените одделенија за стратегиско планирање имаат доволно административни и финансиски капацитети за ефективно спроведување на системот за стратегиско планирање. (2024 година) | **Осигурување ефективна координација за планирање на буџетот и трошење на буџетот**, со фокус на спроведување на стратегиски цели. (2025)  Доследно и ефективно **спроведување** на сите доделени функции на Генералниот секретаријат, вклучително и конечни проверки на содржината на законодавните и стратегиските предлози, за да се осигури кохерентност на политиките(2025 година) |
|  |  | Да се осигури годишно соодветно планирање, финансирање и подготовка **на националната верзија на правото на ЕУ**, во согласност со динамиката на преговорите за пристапување во ЕУ | Целиот корпус на правото на ЕУ е достапен на македонски јазик (2029 година). |
| * 1. *Целите на политиките се јасно дефинирани, следени и евалуирани.* | Да се донесе **нов Деловник за работа на Владата**, меѓу другото, за операционализација на функциите на „Центар на Владата“, вклучително и рационализирање на законодавната постапка и алатките за транспонирање на правото на ЕУ. (2024 година  Да се ревидираат одлуките за Изјавата за усогласеност и Кореспондентната табела согласно ревидираната методологија за пристапување Кредибилна перспектива на ЕУ за Западен Балкан од март 2020 година (2024 година) | Да се осигури континуитет во **градењето капацитети** на административните службеници за координација на политиките, креирање политики засновани на докази, транспонирање, следење и евалуација на правото на ЕУ, известување за ниво на резултати, креирање политики меѓу различни засегнати страни на ниво на Влада и надворешно ниво, проценка на влијанието на регулативата и синхронизација на стратегиското и буџетското планирање.  Да се надгради модулот за стратегиско планирање на е-Влада со цел електронско следење на спроведувањето на ГПРВ, интеграција на секторски и мултисекторски стратегии, воведување електронски регистар на секторски стратегии. (2025 година)  Да се осигури дека сите нови стратегии се развиени врз основа на цврсти докази и методологија за мерење на успешност и активно учество на сите внатрешни и надворешни чинители. | Подобрување на транспарентноста и ефикасноста на системот за донесување одлуки на Владата (2026 година).  Осигурувањецелосно и строго спроведување на Деловникот за работа на Владата (2025)  **Подготвување и објавување на годишни извештаи за следење** до крајот на првиот квартал по крајот на извештајната година, вклучувајќи темелна анализа, и идентификување корективни мерки (во продолжение до 2030 година/ 70 % до 2024 година, 90 % до 2026 година, 100 % до 2030 година) |
|  | Механизмот утврди дека законодавството за спроведување потребно за ефективно спроведување на примарните закони е развиено и донесено пред да влезат во сила соодветните одредби. (2024 година) | Да се осигури **надградба на мултиплатформскиот систем за е-Влада** со цел целосна дигитализација на процесите на е-Влада, поврзување на е-Влада со дигиталната архива на ГС, поврзување на е-Влада со дигиталните платформи е-Собрание, е-Службен весник, НПАА и ЕНЕР. (2025 година) | Генералниот секретаријат е модерен, дигитализиран и транспарентен „Центар на Владата“ со централна улога на координација и контрола на квалитетот. (2026 година) |
| * 1. *Јавните финансии се планирани на транспарентен и одржлив начин и овозможуваат реализација на целите на политиките.* |  | Да се осигури поблиско **следење на спроведувањето на планираните реформи** преку полугодишни и годишни извештаи со препораки за решавање на потенцијалните проблеми, вклучително и празнините во распределбата на ресурсите и финансирањето. (во продолжение до 2030 година) | Осигурувањецелосно спроведување на **Програмата за реформа на управувањето со јавни финансии** 2022 – 2025 година. (2025 година) |
| * 1. *Јавните политики се развиени преку отворен процес, заснован на здрави докази и анализи, кохерентни и добро координирани низ целата Влада.* * Координација и комуникација на политиките на Владата * Интегрирани политики и буџетирање[[1]](#footnote-1) * Дефиниција, следење и евалуација на целите на политиката * Управување со европската интеграција | Да се донесе нова Методологија за ПВР, Упатство за начинот на постапување во работата на министерствата во процесот на спроведување на ПВР и Одлука за формата и содржината на извештајот за ПВР (2025 година)  Да се донесат нови правила и постапки за планирање, спроведување и следење на **процесот на ПВР** во ресорните министерства, со оглед на воспоставувањето директна врска помеѓу *екс анте* и *екс пост* анализата и проширување на опсегот на процесот на ПВР до спроведување на законодавството. (-2028 година) | Да се осигури континуирано зајакнување на мандатот и капацитетот на националните органи, особено на телото за надзор врз ПВР, за да се осигури поефективна и доследна контрола на квалитетот на ПВР,  Да се осигурат годишни обуки за министерствата за подобрување на квалитетот на ПВР. | Подобрување на транспарентноста во планирањето на политиките преку објавување најмалку 80 % од нацрт-законите кои се предмет на ПВР за консултации преку Единствениот електронски национален електронски на прописи ЕНЕР (2026 година)  Јавните политики се засноваат на докази и анализи со подготовка на извештај за ПВР за најмалку 80 % од нацрт-законите кои се предмет на ПВР (2026 година)  Подобрување на координацијата и организирање на 6 активности за градење капацитети за членовите на мрежата за ПВР од ресорните министерства (2026 година).  Осигурувањедоследно и ефективно спроведување на сите доделени функции на Генералниот секретаријат, вклучително и проверки на усогласеноста со ПВР и барањата за консултации со јавноста. (2025година) |
|  | Да се ​​развијат и воведат нови **насоки за утврдување на трошоците на стратегиските документи**, кои ќе се користат за финансиско планирање, утврдување на трошоците и следење на стратегиските документи. (2024 година) | Релевантните координативни тела за реформите на РЈА и ПФМ редовно ќе се ангажираат и поактивно ќе се консултираат со клучните надворешни чинители и недржавните актери во текот на процесот на следење, вклучително и нивно вклучување на консултативни состаноци. | **Соодветно финансирање на сите реформи** и редовно финансиско следење на стратегиите за обезбедување финансиска одржливост на реформите (2027 година) |
|  | Да се преиспитаат критериумите и практиката за **одобрување закони преку скратени и итни постапки** со цел да се **намали** бројот на минимум на закони кои се обработуваат преку нестандардни постапки. (2025 година) | Да се зајакне централниот надзор и известување за консултации со јавноста. (2024 година)  Да се осигури дека **новите политики** се развиваат на инклузивен начин и начин заснован на докази. (2025 година во продолжение до 2030 година) | **Јавните консултации** се спроведуваат според барањата на Правилникот за организација на јавни консултации при започнување на легислативен процес и соодветно се следат. (во продолжение до 2030 година)  Контролирање на **ограничената употреба на скратена** или итна законодавна постапка (намалување за 20 % во 2026 година во споредба со 2022 година). |
|  | Да се зајакнат постапките за **редовно следење и известување** за **успешност** на Владата, вклучително и известување за ГПРВ и НПАА, и да се осигури нивно доследно и целосно спроведување. (2025 година)  Да се донесе нова **Методологија за развој, следење и известување** за НПАА за да се осигури нејзино усогласување со различните документи за планирање на политиките и меѓусекторските стратегии. (2024 година) | Да се процени ефективноста на механизмите за координација на европската интеграција и системот за планирање за да се осигури дека тие се соодветни на потребите и барањата на преговорите за пристапување, по добивањето на сите скрининг-извештаи. (2024 година)  Да се осигури дека сите релевантни институции имаат **дигитализирани регистри** со цел да се овозможи споделување на административните податоци на проширено и поедноставено ниво, со цел поконзистентно да се користат во процесот на донесување одлуки. (2026 година)  Да се надгради го НПАА- порталот како ИТ-алатка за планирање, следење и известување за реформите поврзани со европската интеграција (2024 година)  Градење на капацитетите на преговарачката структура на ЕУ до 1200 административни службеници (2024 година во продолжение до 2030 година) | Осигурувањередовно полугодишно следење и известување за спроведувањето на НПАА.  Воспоставување целосно функционален и оперативен НПАА-портал (2026 година) |
| ***2) Јавна служба и управување со човечки ресурси***   * 1. *Јавниот сервис е атрактивен* ***работодавач.*** | Да се донесе нов Закон за административни службеници со кој се подобрува моделот на вработување заснован на заслуги и оценување на успешност засновано на компетентност и се воведува сеопфатна политика за задржување, како и спроведување на законодавството во согласност со европските стандарди (2024 година) | Да се развие сеопфатна политика за задржување на професионални и компетентни кадри во јавната администрација. (2026 година)  Да се ревидира Прирачникот за спроведување за интервју засновано на компетентност (родова чувствителност/аспект на позитивна дискриминација). (2025 година)  Да се изградат капацитети во сите институции од јавниот сектор, најмалку 2500 вработени, 2 лица по институција, за спроведување интервјуа засновани на компетенции (2025 година во продолжение до 2030 година)  Да се воведе Спроведување интервју во присуство на сите кандидати (2026 година во продолжение до 2030 година)  Да се надгради **ИТ системот на Агенцијата за администрација**. (2025 година)  Да се воведат нови **инструменти за оценување успешност** во согласност со развојот на кариерата на административните службеници (2025 година) | Намалување на процентот на вработени кои ја напуштаат јавната администрација од 0 – 10 % вкупно. (2025 година во продолжение до 2030 година)  Намалување на процентот на поплаки/приговори пред Агенцијата за администрација за 5 % секоја година. (2026 година во продолжение до 2030 година)  Целосно функционален ИТ-систем во Агенцијата за администрација, со цел да се гарантира сигурност и заштита во сите постапки за вработување. (2026 година)  Сите унапредени административни службеници се оценуваат преку нов систем за оценување успешност. (2026 година во продолжение до 2030 година) |
|  | Да се формира ново тело за усовршување и стручно оспособување на јавната администрација во согласност со новиот Закон за административни службеници. (2025 година) | Да се изградат капацитети на обучувачи во јавните институции кои континуирано ќе спроведуваат обука за стручно усовршување на вработени до 100 административни службеници. (2026 година во продолжение до 2030 година)  Да се изградат капацитети на најмалку 5000 административни службеници за **хоризонтална обука во континуитет** (Човечки ресурси, сметководство, вработување, унапредување, оценување успешност, раководни вештини)(2025 година во продолжение до 2030 година) | Целосно функционално тело за развој и професионална обука за јавна администрација. (2025 година) |
| * 1. *Јавните службеници постапуваат со професионализам, интегритет и неутралност.* | Да се донесе новиот Закон за висока раководна служба со кој се воведува нов систем за вработување и управување со високи раководители, заснован на начелото на автономија, одговорност, делегирање, транспарентност, конкурентност, професионална етика, непристрасност и објективност и заслуги и законодавство за спроведување (2025 година) | Да се осигурат сите потребни услови (финансиски и човечки) за целосно функционирање на Комисијата за висока раководна служба (2025 година)  Да се воведе начелото на родова еднаквост (2026 година)  Да се осигури дека назначувањето вршители на должност високи раководители е ограничено само во случаи кога:  - предвреме завршува мандатот на високиот раководител,  - постапката за избор е продолжена подолго од законскиот рок или  -донесена е одлука да не се спроведе избор  и  дека назначените вршители на должност високи раководители ги исполнуваат следниве критериуми:  - кандидат кој ја поминал постапката за виш раководител, но не бил избран  - од редот на раководните лица вработени во институцијата.  (2026 година во продолжение до 2030 година) | Основање **висока раководна служба** врз основа на стручност и заслуги, како механизам за подобрување на организациските капацитети и зајакнување на доброто управување во државните органи (2026 година)  Осигурувањезастапеност на 10 % жени на високо раководно ниво. (2026 година во продолжение до 2030 година)  **Осигурување назначување на вршители на .должност високи раководители во** согласност со одредбите пропишани во Законот за висока раководна служба(2026 година во продолжение до 2030 година) |
| * 1. ***Тие се вработени и*** *унапредени врз основа на заслуги и еднакви можности и* ***имаат соодветни*** *вештини за* ***ефикасно*** *извршување на нивните задачи.*   а) Јавна служба како атрактивен работодавач  б) Професионализам и интегритет во јавната служба  в) Стратегиски и иновативни човечки ресурси | Да се донесе **Законот за вработените во јавниот сектор** и спроведување на законодавството во согласност со европските стандарди. (2024 година)  - | **Да се намалат привремените вработувања** преку воспоставување унифицирана постапка за вработување и избор на најдобриот кандидат и да се осигури доследен механизам за следење. (2025 година)  Да се надгради ИСУЧР и да се воведат модули за оценување успешност, планирање вработувања и интеграција со агенција за вработување, пензиски и здравствен фонд. (2025 година во продолжение до 2027 година)  Да се обезбеди редовно градење на капацитети за човечки ресурси во сите јавни институции преку обука за воведување на новиот систем за редовно ажурирање **на податоци во ИСУЧР** со цел да се осигури негова целосна функционалност. (2026/2027 година)  Да се зајакне МИОА и одделенијата за човечки ресурси во сите јавни институции за да се анализираат податоците за човечки ресурси, да се изработат аналитички извештаи, соодветно да се планираат мерки и да се следат нивните влијанија. (2026 година) | Сите службеници на средно раководно ниво се постојано вработени. (2026 година во продолжение до 2030 година)  Одделенијата за човечки ресурси во сите јавни институции редовно ги ажурираат внесените податоци во ИСУЧР. (2026 година во продолжение до 2030 година)  Целосно обучено одделение за човечки ресурси во јавните институции за користење и анализа на подобрени податоци во ИСУЧР. (2027 година во продолжение до 2030 година) |
|  | Да се донесе нов Закон за системот на плати во јавниот сектор, со кој ќе се воспостави единствен систем на пресметка на платите и надоместоци на плати за вработените во институциите во јавниот сектор и целото законодавство за спроведување. (2024 година)  Ќе се воспостави нова Методологија за анализа и класификација на работните места во потсистемите за плати во областите утврдени со Законот за системот на плати во јавниот сектор. (2025 година)  Ќе се развие нов систем на плати за јавниот сектор кој ќе ги решава недостатоците во категоризацијата на работните места и несистематското обезбедување на додаток на плата. (2025 година)  Да се усогласи другото релевантно национално законодавство со новиот систем на плати (2025 година во продолжение до 2030 година) | Ќе се направи анализа и класификација на работните места во потсистемите за плати во областите утврдени со Законот за системот на плати во јавниот сектор. (2025 година)  Ќе се развие категоризација на работните места и систематско обезбедување додаток на плата. (2025 година) | Осигурувањеединствен систем кој ги регулира правилата со кои ќе се регулираат платите во јавните институции. (2030 година)  Воспоставување нова класификација на работните места во потсистемите за плати. (2026 година)  Воспоставување нова категоризација на работните места и додаток на плата. (2026 година)  До 38 % од вработените да добиваат плати според новиот систем на плати (2026 година)  До 60 % од вработените да добиваат плати според новиот систем на плати (2028 година)  До 100 % од вработените да добиваат плати според новиот систем на плати (2030 година) |
| ***3) Организација, отчетност и надзор***  *3.1. Јавната администрација е организирана на ефикасен и ефективен начин и на нивоа на власт.* | Да се осигури дека новиот Закон за организација и работа на органите на државната управа (ЗОРОДУ) поставува јасна типологија и критериуми за формирање на тела на централната власт, елиминирање на надлежностите што се преклопуваат, подобрување на ефикасноста на администрацијата и подобрување на линиите на одговорност. (2025 година) | **Да се идентификуваат државните тела кои не бараат независност од Владата** и во моментов се одговорни пред Собранието и ги пренесуваат своите линии за одговорност до соодветното ресорно министерство. (2025 година)  Да се рационализираат функциите, одговорностите и надлежностите во 8 министерски системи во кои започна процесот на реорганизација (2024 година)  Да се рационализираат функциите, одговорностите и надлежностите во 8 државни институции (7 министерски системи + ГС) во кои започна процесот на реорганизација (2025 година)  Да се воведе механизам за поставување специфични индикатори за успешност за органите на државната управа за да се овозможи управување ориентирано кон резултати (2025 – 2030 година) | Осигурувањецелосно спроведување на три пилот-институции во однос на препораките и предлозите за реорганизација на функциите по области на политиката. (2024 година)  Телата кои вршат функции типични за извршната власт се подредени на релевантното министерство или влада (2024 година во продолжение до 2026 година)  ≤ Реорганизација во 110 државни органи со цел рационализирање на функциите, одговорностите и надлежностите (2026 година)  Дефинирани постапки за поставување конкретни цели поврзани со приоритетите на политиката и мерливи цели (2025 година во продолжение до 2030 година) |
|  |  | Да се идентификуваат сите органи на државната управа каде што начелото на делегирање надлежност не се спроведува систематски и да се преземат конкретни мерки за да се осигури дека министрите и другите политички органи систематски ги делегираат сите редовни административни одлуки и други технички прашања на ниво на раководство. (2025) | Целосно усогласување на посебните закони со Законот за општа управна постапка за да се осигури систематско спроведување на делегирањето на надлежност (2026 година во продолжение до 2030 година) |
| *3.2.* ***Телата на јавната администрација применуваат јасно*** *дефинирани внатрешни и надворешни механизми за одговорност, се отворени и транспарентни и се надгледувани од силни надзорни тела кои ги штитат* ***правата на граѓаните и јавниот интерес***  а) Функционална државна организација на сите нивоа на власт  б) Транспарентност и отвореност  в) Внатрешни и надворешни механизми за одговорност | Да се воведат законски измени, да се обезбеди надлежност на Агенцијата за заштита на правото за слободен пристап до информациите од јавен карактер (АЗПСПИЈК) **да врши надзори по службена должност и следење на усогласеноста со Законот за слободен пристап до информации од јавен карактер**, да се скрати рокот за обработка на барања, нова проактивна транспарентност и подобрени прекршочни одредби и препораки од соодветните тела на ЕУ за следење (2025 година)  Да се донесе законодавството за спроведување кое произлегува од изменетиот Закон за слободен пристап до информации од јавен карактер (2025 година) | Зајакнување на капацитетите на Агенцијата за заштита на правото за слободен пристап до информациите од јавен карактер (АЗПСПИЈК), вклучително и дигитализација на е-услугите и електронските портали на АЗПСПИЈК, квалификувани човечки ресурси и соодветни финансиски ресурси:  (2024 година во продолжение до 2030 година)  1.  Спроведување обуки и информативно-едукативни сесии за важноста од пристапот до информации од јавен карактер за службениците кај имателите на информации и избраните функционери на државните институции на регионално и централно ниво и тоа: 19 обуки (2026 година), 30 обуки (2028 година) и 45 обуки (2030 година)  -со одобрен буџет за реализација на обуки во надлежност на АЗПСПИЈК | Осигурувањеподобрени перформанси на АЗПСПИЈК според нејзините законски надлежности со поддршка од сите засегнати страни во државниот систем за да се обезбеди целосна усогласеност на нејзините надлежности (2024 година во продолжение до 2030 година)  Осигурувањевисоко ниво на транспарентност, откривање информации од јавен карактер и одговорност на државните институции во рамките на ЗСПИЈК. (2024 година во продолжение до 2030 година)  **Осигурување проактивно откривање информации според ЗСПИЈК** на официјалните веб-страници.(2024 година во продолжение до 2030 година)  На сите поплаки за пристап до информации од јавен карактер се одговара во законски предвидениот рок според ЗСПИЈК. (2025-2028 година)  Осигурувањепоголема усогласеност во работата на службениците за посредување со информации од јавен карактер при постапување со барањата во согласност со ЗСПИЈК (2024 година во продолжение до 2030 година)  Осигурувањепоголема усогласеност со АЗПСПИЈК и со законските одредби од ЗСПИЈК - од страна на службениците кај имателите на информации и избраните функционери на институциите (2025 година во продолжение до 2030 година)  Службениците кај имателите на информации и избраните функционери на државните институции на регионално и централно ниво се целосно обучени за важноста од пристапот до информации од јавен карактер |
| 3.3 Квалитет на системот за интегритет на јавниот сектор | Да се воведат законски измени на Законот за спречување на корупцијата и судирот на интереси, со цел да се обезбедат одредби кои ги обврзуваат институциите од јавниот сектор да воспостават систем за интегритет и да назначат службеници за интегритет, а на ДКСК да ѝ се обезбеди зајакната надлежност да го следи спроведувањето на системот за интегритет во јавниот сектор. (2025 година)  Да се обезбедат активности во однос на зајакнување на спроведувањето и следењето на интегритетот во Националната стратегија за спречување на корупцијата и судирот на интереси (2025 година) | Да се спроведат активности за **промовирање на спроведувањето на елементите на системот за интегритет, вклучително**: „Управување со човечки ресурси врз основа на систем на заслуги и квалификации“, „Усогласеност со етичкиот кодекс релевантен за позицијата на службеникот“ (во смисла на Етичкиот кодекс за административните службеници), и „Управување со квалитет“. (2023 година во продолжение до 2030 година) | ДКСК и МИОА ќе преземат активности вклучително и потпишување на политиката за интегритет, назначување службеници за интегритет, утврдување на ризиците од корупција во секоја институција посебно, спроведување на обуки за интегритет итн. со цел **зајакнување на индивидуалниот и институционалниот** интегритет на институциите од јавниот сектор. (2027 година)  Осигурувањесистематско следење на иницијативите покренати од ДКСК и на извештаите на ДЗР (во продолжение до 2030 година)  ДКСК го следи спроведувањето на **надградените прописи за интегритет** во јавниот сервис и на централно и на локално ниво врз основа на обезбедената методологија за проценка на ризикот од институционална корупција. (2030 година) |
| **4) *Испорака на услуги***  *4.1. Јавната администрација ги става корисниците во центарот и испорачува висококвалитетни и лесно достапни услуги онлајн и офлајн за сите граѓани и бизниси*  а) Насоченост кон корисникот  б) Рационализирање и квалитет на услугата  в) Е-влада усогласена со европските стандарди | Да се донесе владин план за усогласување на правните акти со MK eIDAS[[2]](#footnote-2), МК-GDPR[[3]](#footnote-3) и Законот за општа управна постапка, со дополнително промовирање на поедноставување и реконструкција на управните постапки. (2024 година)  Да се донесе нов Закон за архивска дејност усогласен со европските стандарди со цел да се осигури спроведување на законодавството за електронско управување со документи (да се донесе во 2024 година, да се спроведе во 2026 година) | Да се идентификува националното законодавство кое треба да се усогласи со MK-eIDAS[2], MK-GDPR[3] и Законот за општа управна постапка, со пристапот на насоченост кон корисникот кој спроведува поедноставување и реконструкција на управните постапки. (2024)  Сите министерства креираат и објавуваат извештај со рок за измени на сите закони (кои треба да се усогласат со MK-eIDAS[2], MK-GDPR[3] и Законот за општа управна постапка, со дополнително унапредување на поедноставувањето и преосмислување на управните постапки) за кои се надлежни. (2025 година)  Според изготвениот извештај со рок за измени за сите закони, сите министерства планот ќе го објават на својата веб-страница. Во согласност со исполнувањето на владината постапка за законски измени и собраниската постапка, статусот на измените на секој закон ќе се ажурира редовно. (почнувајќи од 2025 година и продолжува до 2027 година) | Осигурувањецелосно усогласување на сите закони со MK-eIDAS[2], MK-GDPR[3] и со Законот за општа управна постапка. (2027)  Министерствата редовно го ажурираат статусот на измените на секој закон за кој се надлежни. (почнувајќи од 2025 година и во продолжение до 2027 година) |
| Да се донесе ново законодавство за формирање орган надлежен за дигитална трансформација и транспонирање на NIS2Директивата за мерките за високо заедничко ниво на кибербезбедност низ Унијата,. (2024 година) | Да се зголемат институционалните капацитети и да се воспостави новиот ИТ- систем за „документи создадени во дигитална форма“ во Државниот архив на Република Северна Македонија. (2025 и 2026 година)  Зајакнување на капацитетите во новиот орган за дигитална трансформација, со вработување и трансфер на компетентни човечки ресурси за одржување на сите хоризонтални ИТ-системи (Платформата за интероперабилност, Централниот регистар на население, Националниот портал за е-услуги, регистарот на овластувања и платформата за дигитализација на регистрите). (2025 година) | Воспоставување на новиот ИТ- систем за „документи создадени во дигитална форма“ во Државниот архив на Република Северна Македонија. (2026 година)  Воспоставување и функционалност на органот за дигитална трансформација. (2025 година)  Осигурувањецелосна функционалност на Платформата за интероперабилност, Централниот регистар на население, Националниот портал за е-услуги, регистарот на овластувања и платформата за дигитализација на регистрите. (2025 година)  Бројот на трансакции на платформата за интероперабилност во 2026 година ќе биде повеќе од 5 милиони.  Воспоставување дигитални регистри:   * 7 во 2026 година; * 12 во 2030 година. |
|  | Да се зголеми употребата на податоците и да се подобри усогласувањето меѓу Законот за централниот регистар на население и другите закони за користење на националните дигитални лични карти (дигитален паричник за граѓаните). (2024 година) | Да се отпочне пилот-апликација од мал обем за тестирање на изводливоста и прифаќањето на националната алатка за дигитална автентикација – дигитални лични карти меѓу населението (дигитален паричник за граѓаните) која е поврзана со Централниот регистар на население (2024 година)  Да се надгради Националниот портал за прифаќање на националната алатка за дигитална автентикација дигитални лични карти (дигитален паричник за граѓаните) (2024 година)  Да се надградат внатрешните ИТ системи во јавните институции одговорни за главните „животни настани“, изборниот процес и институциите за борба против корупцијата (2027 година) | Осигурување целосно функционална национална алатка за дигитална автентикација – дигитални лични карти меѓу населението (дигитален паричник за граѓаните) која е поврзана со Централниот регистар на население (2026 година)  Националниот портал за е-услуги прифаќа автентикација со националната алатка за автентикација (2025 година)  Податоците од Централниот регистар на население се користат за административни цели, во ИТ системи за главните „животни настани“, изборниот процес и институциите за борба против корупцијата. (2030 година) |
| Да се донесе Патоказ за дигитални услуги, усогласен со владиниот план за усогласување на правните акти, Стратегијата за реформа на јавната администрација и Националната стратегија за ИКТ за да се обезбеди доследност во обезбедувањето услуги. (2025 година) | Да се спроведат презентации и обуки во 15 најнаселени општини и активно да се користат националните дигитални лични карти (дигитален паричник за граѓаните) при пристап до услугите на Националниот портал и услуги од компаниите. (2026 година) | Обучување граѓани и вработени во 15 најнаселени општини за користење на националните дигитални лични карти и пристап до услугите на Националниот портал (до 2026 година) |
| Да се донесе патоказ за подобрување на дигиталните капацитети и вештини и на административните службеници и на пошироката јавност за промовирање на модернизацијата на јавните услуги и нивната поширока употреба. (2026 година) | Да се усогласи националното законодавство со најновата европска рамка за интероперабилност и акт за интероперабилна Европа, и доследно да се користи рамката за постигнување на целосниот потенцијал на националните институции. (2026 година)  МИОА и новиот орган надлежен за дигитална трансформација ќе преземат јасна одговорност и ќе раководат со координацијата на целокупното обезбедување на јавните услуги (покрај е-услугите) за да гарантираат единствен пристап во различни сектори и да развијат релевантни надлежности. (2026 година)  Да се воспостави нов систем кој ќе го воведе дигиталното поштенско сандаче за да го олесни понатамошниот напредок на е-Влада (2026 година) | Објавување на измените на Рамката за интероперабилност. (2026 година)  Зголемување на бројот на дигитални услуги од централната и локалната власт и на поедноставените административни постапки. (2030 година)  Дигиталното поштенско сандаче е достапно за сите граѓани и компании. (2027 година) |
| Да се воведат упатства за подобрување на обезбедувањето услуги. (2024 година) | Да се зајакне улогата на МИОА како лидер во промовирањето на практиките за управување со квалитет, да се подготви нов Национален план за управување со квалитетот во јавниот сектор и да се спроведат годишни студии врз основа на Методологијата за проценка на квалитетот на институциите. (во продолжение до 2026 година) | Поефикасно и поедноставно користење на административните постапки низ администрацијата за обезбедувањето услуги. (2029 година) |
| ***5)Управување со јавни финансии (ЈФМ)2***  *5.1. Јавната администрација планира и управува со јавните финансии за да се осигури дека тие се транспарентни и одржливи и овозможуваат постигнување на целите на политиката, со воспоставени механизми за контрола, набавки и надзор за да се обезбеди економично, ефикасно и ефективно користење на јавните ресурси.* |  |  |  |
| а) Квалитет на системите за управување со ЈФМ | Да се донесе новиот **Закон за јавна внатрешна финансиска контрола**, а потоа и **Акцискиот план** за спроведување на новиот Закон за ЈВФК (2024 година).  Да се донесе детален акциски план за спроведување на **новиот Закон за буџети и Интегрираниот информациски систем за финансиско управување (ИФМИС**) (2023 година).  Да се донесат **законодавството за спроведување и упатства кои произлегуваат од Законот за буџети** (2025 година). | Да се зајакнат капацитетите и екипирањето во клучните технички единици на МФ, во согласност со Стратегискиот план на МФ 2024-2026 година, во следните области:  - макромоделирање и предвидување на приходите;  - буџетирање засновано на програми;  - анализа на трошоци и придобивки, сеопфатно и редовно следење и известување на високо ниво на даночните расходи како што е наложено со новиот Закон за буџети;  - активно управување со готовина;  и  - јавна внатрешна финансиска контрола; (2024 година).  Да се продолжи со развојот на капацитетите на новоформираната Академија за јавни финансии, како алатка за градење на капацитетите на матичните министерства за исполнување на нивните одговорности според новиот Закон за буџети на одржлив начин (2024 година).  Да се воспостави нов модерен Интегриран информациски систем за финансиско управување (ИФМИС) во МФ во согласност со стратегиските цели на Министерството (2025 година). | Ревидирање на **Програмата за реформи на управувањето со јавни финансии 2024 – 2027**. Донесување (2024 година) и нејзино спроведување (2027 година).  Навремено спроведување на целосните и амбициозни реформи предвидени со новиот Закон за буџети преку спроведување на ИФМИС.  (2025 година). |
| б) Подготовка и реализација на буџетот во согласност со среднорочна буџетска рамка и фискална одржливост[[4]](#footnote-4) | Дополнително да се развие Фискалната стратегија во согласност со новиот Закон за буџети, за да се обезбеди интеграција на информациите за политиките во фискалната рамка, т.е. да се подобри усогласувањето помеѓу секторските и меѓусекторските стратегии и буџетскиот процес. (2024). | Во согласност со новиот Закон за буџети, да се формира Фискален совет со соодветен мандат и доволно ресурси за следење на усогласеноста со фискалните правила и давање совети за фискалната политика (2023 година).  Да се преиспитаат одделенијата за финансии на новите „матични“ министерства за идентификување на нивните недостатоци во капацитетите и ресурсите и да се обезбеди зајакнување на нивните капацитети за планирање на буџетот, во согласност со нивните нови задачи и одговорности во новата рамка за Законот за буџети вклучително и за програмското буџетирање. (2024 година)  Да се намали превисокиот број на буџетски корисници од прво ниво, во организациите во согласност со препораките од ЕК, СИГМА, ММФ и СБ, што ќе овозможи постратегиски пристап кон процесот на подготовка на буџетот. (2024 година) | Зголемено учество на јавноста во процесот на подготовка на буџетот, како и во следењето на извршувањето на буџетот овозможено преку системот за известување ИФМИС. (2025 година).  Зајакнување на буџетскиот кредибилитет и релевантноста на фискалната стратегија, вклучително и преку подобрено усогласување меѓу секторските и меѓусекторските стратегии и буџетскиот процес. (2025).  Напредување на оперативната ефикасност на Министерството за финансии, особено во обезбедувањето податоци за извршување на буџетот во реално време за информирано донесување одлуки. (2025 година).  Подобрување на транспарентноста на буџетот преку зајакнато обелоденување на сите релевантни фискални податоци, вклучително и податоци за перформансите за обезбедување услуги. (2025). |
| в) Управување со средства и обврски (вклучувајќи управување со јавни инвестиции, фискални ризици, јавен долг) | Да се подготви и донесе нова Уредба за управување со јавниот долг со насоки и методологија за проценка, избор, приоретизација и следење на проектите за јавни инвестиции врз основа на најдобрите меѓународни практики, што ќе се користи за сите големи капитални проекти без оглед на изворите на финансирање, со што ќе се создаде механизам за единственa листа на проекти. (2024 година) | Зајакнување на капацитетите и екипирањето во МФ, согласно Стратегискиот план на МФ 2024-2026 година, во следните области:  - следење и известување за сите фискални ризици, вклучително и од ЈП и ЕДЛ и подготовка на извештај за фискален ризик;  - управување со долгот; и  - управување со јавните средства.  (2024 година).  Да се продолжи со процесот на екипирање со 3 дополнителни вработени и развој на капацитетите на новоформираниот Сектор за управување со јавни инвестиции во МФ за да се осигури дека ќе ја исполни својата улога како контролор на капиталниот буџет, вклучително и преку развивање и спроведување на краткорочно решение за информацискиот систем за УСИ за да се доловат основните информации за јавните инвестициски проекти и да се создаде база на податоци за управување со податоците од проектот од почетокот до следењето (вклучувајќи ги и влијанијата поврзани со климатските промени врз инфраструктурата). (2024 година).  Да се обезбеди навремена ревизија на финансиските извештаи на јавните претпријатија и да се достават ревизорски извештаи во рок од шест месеци од крајот на годината, како и спроведување на годишен циклус на ревизија на ЕДЛ за подобрување на регуларноста на трошењето на ЕДЛ за целите на следењето на процесот на фискалните ризици. (2026 година) | Подобрување на управувањето со јавниот долг, поддржано од целосно спроведување на Стратегијата за управување со јавниот долг за периодот од 2024 до 2026 година (со перспективи за 2028 година). (2026 година).  Зголемување на доследноста помеѓу националното стратегиско планирање и капиталното буџетирање, вклучително и со интегрирање на ЈПП во севкупната рамка на УЈД. (2025 година).  Зајакнување на следењето и анализата на сите фискални ризици, вклучително и фискалните ризици од ЈП, ЕДЛ и ЈПП и издавање на извештај за фискални ризици што треба да се достави до Собранието како дел од буџетската документација. (2025 година).  Институционализирање на строг систем на процена, приоретизација и спроведување на инвестициски проекти, за значително подобрување на процесот на капитално буџетирање и спречување на недоволно извршување на капиталните трошења. (2024 година).  Значително зајакнување на управувањето со јавните средства, вклучително и преку воспоставување во МФ на регистар на јавни финансиски средства на национално и на локално ниво. (2025 година). |
| г) Ефективна, ефикасна и одржлива администрација на приходите (елементи кои не се опфатени со правото на ЕУ во Поглавје 16) |  | Нов современ Информациски систем за управување со даночните приходи (ИТИС) ќе се воспостави во рамки на УЈП. (2028 година)  Институционално зајакнување на УЈП преку организациски промени (поставување Оддел за модернизација, Оддел за оперативни функции и Единица за управување со ризикот кај усогласеноста) и зајакнување на нејзините административни капацитети, што ќе ѝ овозможи на УЈП да применува современи пристапи за усогласеност и управување со ризик и ИТ алатки за максимизирање на ефективноста. (2028 година) | **Даночна транспарентност**, вклучително и засилена размена на информации помеѓу даночните органи и други субјекти, ќе се зголеми и, особено, ќе се заснова на е-услуги, што ќе резултира со зголемена фискална писменост и зголемена доброволна даночна усогласеност. (2028 година) |

1. Доколку е потребно, да се направи упатување на областа 5б. [↑](#footnote-ref-1)
2. МК-еИДАС е Закон за електронски документи, електронска идентификација и доверливи услуги, Закон за електронско управување и електронски услуги и Закон за централен регистар на население. [↑](#footnote-ref-2)
3. MK-GDPR е Закон за заштита на личните податоци. [↑](#footnote-ref-3)
4. Патоказот за ЈФМ се однесува на принципите на PRM во сегментот за управување со буџетот; Јавните набавки се опфатени со Поглавје 5, а Внатрешната контрола и ревизија и Надворешната ревизија со Поглавје 32. [↑](#footnote-ref-4)